前幾日推出左一堆膠十蚊銀紙,竟然有大批蟻民去排隊換領,唔知仲以為又有咩新股招股。
膠銀紙係香港的確係新野黎既,見新奇換黎睇下都無可厚非。但有啲人就話銀紙係絕版,有收藏價值云云。
點絕版法?原來話因為有唐政務司司長既親筆簽名,可一不可再喎。
財政司司長既位子,係特首既左右手、內閣成員,基本上每個特首都會委任自己班子既人出任,以特首五年一任兩任十年咁計,頂多做夠十年都要掛官歸田。回看回歸十年,都已經有四個人坐過呢個位:曾蔭權、梁錦松、唐英年同曾俊華。
記得當年松爺都有簽過新一批十蚊花蟹架喎,有無乜聽過人話有咩價值咁。
唔通真係跟紅頂白,亂買車個啲就唔值錢,下任特首既就可能一登龍門聲價十倍,花蟹都變紅衫魚?
中銀之前劉金寶簽個批銀紙又有無價值呢?睇黎無喇,貪污既人睇怕都唔多會升值。
係香港反智?定係咩都炒得?